הסיבה לחיפוש: "בגלל שאתה נוער גבעות" - חדשות משפט ופלילים - ערוץ 7 חדשות, פוליטיקה, תרבות, יהדות ועוד
ראשיכל החדשותמשפט ופליליםהסיבה לחיפוש: "בגלל שאתה נוער גבעות"
הסיבה לחיפוש: "בגלל שאתה נוער גבעות"
שוטר דרש לבצע חיפוש ברכב של צעירים יהודים שנסעו בבנימין. ''אתה נוער הגבעות ויש לי זכות לחפש''.
אלירן אהרון , י"ז באדר תשע"ט 22/02/19 07:21
אתה נוער הגבעות ויש לי זכות לחפש
שוטר שעיכב צעירים יהודים שנסעו בכביש בין שבות רחל לשילה באזור בנימין, דרש לבצע חיפוש ברכב והסביר את החלטתו בכך שהנוסעים הם נערי גבעות.
כאשר נהג הרכב ביקש מהשוטר לדעת מדוע הוא רוצה לעשות חיפוש, השוטר השיב "נראה לי שאתה נוער הגבעות ויש לי זכות לחפש".
חברו של הנהג ענה לשוטר, "בגלל שיש לו כיפה גדולה ופאות אתה רוצה להגיד לו את זה שוב?". השוטר השיב: "דווקא בגלל שאתה מסרב אתה מעלה לי את החשד".
עו"ד נתי רום המלווה את שני הצעירים היהודים אמר לערוץ 7 כי "זו עוד הוכחה שמשטרת ישראל במקום להוות דוגמא לשמירת חוק מפעילה נוהג מיוחד ולא חוקי נגד מתיישבים שיש להם פאות. אסור לשוטר לעכב או לחפש ללא חשד סביר ויש על כך פסיקה רבה.
''האבסורד הגדול הוא שבמקום להקצות כוחות לטיפול בפיגועי הטרור והתאונות הקשות בכבישי יהודה ושומרון, המשטרה בוחרת להיטפל לתושבים היהודים ביהודה ושומרון. התנהלות מקוממת והפרת חוק בוטה של המשטרה'', תקף רום.
תגובת משטרת ישראל לא נמסרה
תיוג:משטרת ישראל, נוער הגבעות, נתי רום